**Paks Čimins** (korejiešu: 박지민; dzimis 1995. gada 13. oktobrī), pazīstams ar skatuves vārdu ***Jimin***, ir Dienvidkorejas dziedātājs, dejotājs un dziesmu autors. 2013. gadā viņš debitēja korejiešu grupas BTS sastāvā, ko menedžēja *Big Hit Entertainment* (šobrīd *Big Hit Music*).

Dzīve un karjera
----------------

### Bērnība un izglītība

Paks Čimins piedzima 1995. gada 13. oktobrī Geumjeong apgabalā, Pusanā, Dienvidkorejā. Viņa tuvākie ģimenes locekļi ir viņa māte, tēvs un jaunākais brālis. Izglītību Čimins ieguva Pusanas Hodonga sākumskolā un Jonsanas pamatskolā. Pamatskolā viņš apmeklēja "Just Dance Academy", kur mācījās popinga un lokinga deju. Pirms kļūšanas par mācekli (potenciālo BTS dalībnieku), Džimins mācījās mūsdienu deju Pusanas Mākslas vidusskolā un bija viens no labākajiem skolēniem savā novirzienā. Pēc skolotājas rekomendācijas izmēģināt savus spēkus izklaides industrijā 2012. gadā viņš devās uz "Big Hit Entertainment" noklausīšanos. Pēc iekļūšanas nākamajā kārtā Džimins pārcēlās uz Seulu un turpināja mācības Korejas Mākslas vidusskolā, kuru viņš absolvēja 2014. gadā.

2020. gada augustā Čimins absolvēja "Global Cyber University", iegūstot bakalaura grādu pārraižu un izklaides industrijā. Kopš 2021. gada septembra viņš ir uzņemts Hanjangas Cyber universitātē, lai iegūtu maģistra grādu reklāmas un mediju biznesa administrācijā.

### 2013 — tagad: BTS

2013. gada 13. jūnijā Čimins debitēja kā BTS dalībnieks, izdodot singlu "No More Dream". Grupā Čimins ir galvenais dejotājs un vadošais vokālists. BTS sastāvā viņš ir izdevis trīs solodziesmas: "Lie", "Serendipity" un "Filter". "Lie" iznāca 2016. gadā kā daļa no grupas otrā studijas albuma korejiešu valodā "*Wings*". Tā tika raksturota kā satriecoša un dramatiska, sniedzot tumšas noskaņas un emocijas, kas palīdz atspoguļot albuma kopējo konceptu. Kā pretstatu var minēt minialbumā "*Love Yourself: Her*" (2017) iekļauto "Serendipity", kas ir maiga un jutekliska, atklājot mīlestības sniegto prieku, pārliecību un ziņkāri. "Filter", kas ietilpst grupas 2020. gada studijas albumā "*Map Of The Soul: 7*", ir pavisam atšķirīga no abām iepriekšējām dziesmām, jo ir veidota latīņamerikāņu popmūzikas stilā, kā arī dziesmas vārdos atspoguļo dažādās personības puses, ko Džimins parāda pasaulei.un apkārtējiem.

2019. gada sākumā "Serendipity" (gan oriģinālā, gan pilnā versija) un "Lie" pārsniedza 50 miljonus straumējumu vietnē Spotify, līdz ar to Džimins kļuva par vienīgo korejiešu mākslinieku ar 3 solodziesmām, kas katra pārsniedz 50 miljonus straumējumu. Čimins apsteidz iepriekšējo rekorda īpašnieku Psy, kuram bija 2 dziesmas ar 50+ miljoniem straumējumu ("Gangnam Style" un "Gentleman").

2019. gada maijā Džimins kļuva par pirmo BTS dalībnieku, kura solo mūzikas video sasniedza 100 miljonus skatījumu vietnē "Youtube", tas bija "Serendipity" mūzikas video. "Serendipity" kļuva par kopumā deviņpadsmito BTS dziesmu, kas sasniedza šādus augstumus. 2020. gada februārī "Filter" uzstādīja rekordu kā pirmajā dienā visvairāk straumētā korejiešu dziesma vietnē "Spotify" ar vairāk nekā 2,2 miljoniem straumējumu pirmajās 24 stundās pēc tās izdošanas. Tāpat "Filter" kļuva par ātrāko korejiešu solodziesmu, kas sasniegusi 60 miljonus straumējumu, platformas vēsturē. "Filter" ir visilgāk "Billboard" topos esošā, 2020. gadā izdotā korejiešu dziesma, un līdz 2021. gada augustam ir pavadījusi topā 74 nedēļas.

2018. gadā Dienvidkorejas prezidents Muns Čeins Čiminam, kā arī pārējiem BTS dalībniekiem piešķīra *Hwagwan* Kultūras Nopelnu ordeni, pateicoties par korejiešu kultūras popularizēšanu. 2021. gada jūlijā prezidents Muns iecēla Džiminu un visus BTS dalībniekus par *Īpašajiem Prezidenta Sūtņiem nākamo paaudžu un kultūras jautājumos*, lai palīdzētu "vadīt globālo plānu nākamajām paaudzēm, piemēram, ilgtspējīgu izaugsmi" un "paplašinātu Dienvidkorejas diplomātiskos centienus un globālo pozīciju" starptautiskajā sabiedrībā.

Jimin on Melon Music Awards 2016
### 2014 — tagad: solo projekti

2014. gadā Čimins sadarbojās ar grupas biedru Džonguku (*Jungkook*) un ierakstīja dziesmu "Christmas Day", kas bija korejiešu atviedojums Džastina Bībera "Mistletoe" — dziesmas vārdus korejiešu valodā sarakstīja pats Džimins. Abi vokālisti vēlreiz sadarbojās 2017. gadā, kad izveidoja kaverversiju Čārlija Puta "We Don't Talk Anymore". Džimins izpildīja Selēnas Gomezas daļu. Duets šo kaverversiju pasniedza kā dāvanu saviem atbalstītājiem 2017. gada 2. jūnijā, kad norisinājās BTS ceturtās dzimšanas dienas svinības "BTS Festa". Komentējot Džimina dziesmas izpildījumu, "Teen Vogue" atzina, ka "Džimina balss pievienošana miksam padara kaverversiju vēl pievilcīgāku".

Čimins ir piedalījies vairākos korejiešu TV šovos, piemēram, "Hello Counselor", "Please Take Care Of My Refrigerator" un "God's Workplace" 2016. gadā. Viņš ir bijis arī īpašais pašmāju mūzikas šovu vadītājs tādās programmās kā "*Show! Music Core*" un "*M Countdown*". 2016. gada decembrī Čimins piedalījās KBS Dziesmu festivālā, uzstājoties ar deju dueta priekšnesumu kopā ar *Taemin* no grupas "Shinee".

2018. gada 30. decembrī Čimins izdeva savu pirmo ar BTS nesaistīto solo dziesmu "Promise". Tā tika izdota par brīva platformā "Soundcloud". 2019. gada 3. janvārī platforma paziņoja, ka "Promise" bija pārspējusi Dreika "Duppy Freestyle" uzstādīto rekordu par lielāko 24 stundu debiju vēsturē. "Billboard" dziesmu apraksta kā maigu popa balādi. Dziesmu komponēja Džimins un "Big Hit Music" producents *Slow Rabbit*, vārdus sarakstīja Džimins un viņa grupas biedrs *RM*. 2020. gada 24. decembrī Čimins izdeva savu otro solo dziesmu "Christmas Love", kas stāsta par viņa bērnības Ziemassvētku atmiņām.

Meistarība
----------

Čimina vokālu raksturu kā smalku un patīkamu. Viņš tiek uzskatīts par izcilu dejotāju gan starp grupas biedriem, gan K-popa industrijā vispār. Noelle Devo no "Elite Daily" raksta, ka Čimins bieži tiek slavēts par viņa "plūstošajām un elegantajām kustībām", kā arī šarmu uz skatuves. BTS dokumentālajā filmā "Burn the Stage" (2018) Džimins teica, ka uzskata sevi par perfekcionistu un ka pat mazākās kļūdas uz skatuves liek viņam izjust vainas sajūtu un stresu.

Viņš ir minējis dziedātāju *Rain* kā vienu no saviem iedvesmas avotiem, kā arī iemesliem, kāpēc viņš vēlējies kļūt gan par dziedātāju, gan izpildītāju.

Atsauces
--------

1. ↑  «[HD테마] 아이돌 대통합 ‘우정패딩즈’…샤이니 태민-엑소 카이-방탄소년단 지민-워너원 하성운». *톱스타뉴스* (korejiešu). 2018-08-16. Skatīts: 2021-11-30.
2. ↑  김소영. «자신이 졸업한 초·중·고등학교 전부 ‘폐교’된 방탄소년단 지민». *인사이트* (korejiešu), 2018-05-18. Skatīts: 2021-11-30.
3. 1 2  Tamar Herman. «Get to Know BTS: Jimin». *Billboard* (en-US), 2017-07-01. Skatīts: 2021-11-30.
4. ↑  «Guess who? BTS members' pre-debut photos revealed [PHOTOS]». *koreatimes* (angļu). 2018-10-15. Skatīts: 2021-11-30.
5. ↑  «글로벌사이버대, 온라인 학위수여식 개최…한류스타 수상 ‘관심’». *한국대학신문 - 409개 대학을 연결하는 '힘'* (korejiešu). 2021-03-04. Skatīts: 2021-11-30.
6. ↑  황혜진. «방탄소년단 측 "RM·슈가·제이홉 지난해 대학원 입학, 지민·뷔 9월 입학 예정"(공식)». *entertain.naver.com* (korejiešu). Skatīts: 2021-11-30.
7. ↑  «[Video] BTS Asks about Your Dreams in ‘No More Dream’ MV». *web.archive.org*. 2015-02-05. Arhivēts no oriģināla, laiks: 2015-02-05. Skatīts: 2021-11-30.
8. ↑  «Neo Music Communication IZM». *www.izm.co.kr*. Skatīts: 2021-11-30.
9. ↑  «Neo Music Communication IZM». *www.izm.co.kr*. Skatīts: 2021-11-30.
10. ↑  Tamar Herman. «BTS’ New Album ‘Map of the Soul: 7’ Shines Light On Shadows and the Act’s Career». *Billboard* (en-US), 2020-02-21. Skatīts: 2021-11-30.
11. ↑  Choi Ji-won. «BTS Jimin sets new record with 3 songs with 50m streams on Spotify». *The Korea Herald* (angļu), 2019-08-04. Skatīts: 2021-11-30.
12. ↑  추영준. «방탄소년단 지민 ‘세렌디피티’ 뮤비, BTS 솔로곡 최초 1억뷰 달성 기록 세워». *entertain.naver.com* (korejiešu). Skatīts: 2021-11-30.
13. ↑  «"기록에 또 기록" 지민 ‘Filter’, 스포티파이 최단기간 6000만 스트리밍 달성…韓 솔로아티스트 최초». *톱스타뉴스* (korejiešu). 2020-07-10. Skatīts: 2021-11-30.
14. ↑  문완식 기자. «방탄소년단 지민 '필터' 빌보드 월디송 14위-74주 차트인 ..2020 K팝 솔로 '최장'». *entertain.naver.com* (korejiešu). Skatīts: 2021-11-30.
15. ↑  김지원. «'대중문화예술상' BTS, 문화훈장 화관 최연소 수훈...유재석부터 故 김주혁까지 '영광의 얼굴들' (종합)». *entertain.naver.com* (korejiešu). Skatīts: 2021-11-30.
16. ↑  «BTS named special presidential envoy by South Korea». *UPI* (angļu). Skatīts: 2021-11-30.
17. ↑  «8 Covers By BTS' Jungkook That Are Just As Good As The Original». *Elite Daily* (angļu). Skatīts: 2021-11-30.
18. ↑  Alyssa Bailey. «Here's BTS's Jimin and Jungkook Covering Selena Gomez's 'We Don't Talk Anymore'». *ELLE* (en-US), 2017-06-02. Skatīts: 2021-11-30.
19. ↑  Tamar Herman. «BTS Celebrates Anniversary With 3 New Songs». *Billboard* (en-US), 2017-06-16. Skatīts: 2021-11-30.
20. ↑  Condé Nast. «BTS Covered a Selena Gomez Song and It May Be BETTER Than the Original». *Teen Vogue* (en-US), 2017-06-07. Skatīts: 2021-11-30.
21. ↑  김혜정 기자 hjkim@msnet.co.kr. «'방탄소년단 보고싶어' 밥블레스유 이영자 고백?…BTS 지민 '이영자에 안긴 적 있어'». *매일신문* (korejiešu), 20180816T171110. Skatīts: 2021-11-30.
22. ↑  이투데이. «‘냉장고를 부탁해’ 방탄소년단 지민, 현대무용과 수석 입학…"춤 못 춰서 연습생 잘릴 뻔"». *이투데이* (korejiešu), 2017-10-30. Skatīts: 2021-11-30.
23. ↑  Digital tenasia.hankyung.com. «신의 직장 방탄소년단 지민-제이홉, 인턴 사원으로 깜짝 등장 | 텐아시아». *텐아시아 연예뉴스* (korejiešu), 2016-08-02. Skatīts: 2021-11-30.
24. ↑  박귀임. «MBC 측 "방탄소년단 정국·지민, 오늘(25일) ‘음중’ 스페셜MC" [공식입장]». *entertain.naver.com* (korejiešu). Skatīts: 2021-11-30.
25. ↑   TAEMIN (SHINee) & Jimin (BTS) - SHOWDOWN. Atjaunināts: 2021-11-30
26. ↑  «BTS' Jimin Releases First Solo Single, 'Promise': Listen». *Us Weekly* (en-US). 2018-12-30. Skatīts: 2021-11-30.
27. ↑  Tamar Herman. «BTS's Jimin's Solo 'Promise' Sees Soundcloud's Biggest 24-Hour Debut Ever». *Forbes* (angļu). Skatīts: 2021-11-30.
28. 1 2  Tamar Herman. «BTS’ Jimin Ends 2018 With Surprise Release of Solo Song ‘Promise’». *Billboard* (en-US), 2018-12-30. Skatīts: 2021-11-30.
29. ↑  «BTS' Jimin, V gift ARMY with new songs "Christmas Love" and "Snow Flower": Stream». *Consequence* (en-US). 2020-12-24. Skatīts: 2021-11-30.
30. ↑  황혜진. «자작곡 ‘약속’ 지킨 방탄소년단 지민, 춤만 잘추는줄 알았다면 오산[뮤직와치]». *entertain.naver.com* (korejiešu). Skatīts: 2021-11-30.
31. ↑  «Here's Everything You Should Know About Park Jimin, BTS' Prince Charming». *Elite Daily* (angļu). Skatīts: 2021-11-30.
32. ↑  «K-pop News: BTS members, a comprehensive profile» (en-US). Skatīts: 2021-11-30.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Jimin***.